Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6886

b) az (1) vagy (2) egyenlőtlenséget megszegik, és az utolsó pásztázás S-módú ellenőrzési távolsága nem haladja meg az A/C-módú felderítési távolságot, amelyet az ütemezett suttogás-kiabálás sorozat használata eredményez. Suttogás-kiabálás lépéseket az A/C-módú processzor tervezése által diktált sorrendben elhagyják, és az elhagyott lépések száma éppen elég nagy annak biztosítására, hogy a fenti feltételek egyike se álljon fenn. A felhasználásra kísérleti jelleggel ütemezett suttogás-kibálás lépések számának értéke az utolsó pásztázásnál használt számnál kezdődik. Az S-módú és A/C-módú felderítési távolságok relatív nagyságát a becsült effektív sugárzási teljesítményből (ERP) határozzák meg, amelyet az ACAS légijárműnek közvetlen az elején található S-módú és A/C-módú válaszjeladókkal ellátott célok látnak. Az ERP-t egy adott irányban az antenna teljesítmény bement és az ezirányú antenna séma nyereség szorzata határozza meg. Ha a válaszjeladó érzékenységek azonosak lennének, az S-módú távolság nagyobb vagy kisebb lenne, mint az A/Cmódú távolság, attól függően, hogy az S-módú továbbított teljesítmény nagyobb vagy kisebb, mint az A/C-módú továbbított teljesítmény. Mivel az A/C-módú válaszjeladónak valamivel kisebb érzékenysége lehet, mint az S-módú válaszjeladónak, az A/C-módú távolságról felteszik, hogy akkor és csak akkor nagyobb, mint az S-módú távolság, ha az A/C-módú teljesítmény 3 dB-el meghaladja az S-módú teljesítményt. 3.2.3.8.3 2. lépés. A második lépés a szabályozási folyamatban az S-módú adatlekérdezési teljesítmény 1dB-el való csökkentése, és az MTL növelése az S-módú squitter lehallgatásához, 1 dB-el az utoljára használt értékekről, ha az (1) vagy (2) egyenlőtlenség megszegése következik be, és az utolsó pásztázás S-módú felderítési távolsága meghaladja az A/C-módú felderítési távolságot, amelyet az ütemezett suttogás-kiabálás sorozat eredményezne. Ha egyszer egy ilyen változtatást végrehajtottak, az ezt követő 8 másodperc alatt az egyetlen megengedett változtatás a suttogás-kiabálás lépések számának csökkentése, ha ez szükséges a (3) egyenlőtlenség kielégítéséhez. Ez a 8-másodperces befagyasztás lehetővé teszi az S-módú változtatások hatásának láthatóvá válását, mivel a 8-másodperces átlagokat, amelyeket az (1) és (2) egyenlőtlenségekben használnak, azután a rendszereknek a változtatás pillanata utáni viselkedése fogja meghatározni. 3.2.3.8.4 3. lépés. A 3. lépés arra szolgál, hogy hozzá lehessen adni egy suttogás-kiabálás lépést ahhoz a próbaképpen előírányzotthoz, ha ez nem akadályozza meg egy 8-másodperces befagyasztást, és a következő feltételek teljesülnek:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes